《哭黄后峰大理次伍松月韵四首 其二》
明代·王缜

希声高举似鸣岐，棘寺平反未几时。忽尔庄鹏成羽化，伤哉贾鵩促神思。

衣冠寂寂魂归土，风雨萧萧旐引輀。恐是玉楼成得早，天公命召有程期。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。